钦定古今图书集成/方舆汇编/边裔典/第057卷 > 唐
## 钦定古今图书集成/方舆汇编/边裔典/第057卷 > 唐

### 高祖武德 年安国遣使入贡

按《唐书高祖本纪》，不载。按《西域传》，“安者，一曰布豁，
又曰捕喝”，元魏谓忸密者，东北至东安，西南至毕，皆
百里所。西濒乌浒河，治阿滥谧城，即康居小君长罽
王故地。大城四十，小堡千馀。募勇健者为柘羯。柘羯
者，犹中国言战士也。武德时遣使入朝。

### 太宗贞观 年安国献方物东安国亦遣使入献

按《唐书太宗本纪》，不载。按《西域传》：贞观初，献方物，
太宗厚慰其使曰：“西突厥已降，商旅可行矣。”诸胡大
悦。其王诃陵迦又献名马，自言一姓相承二十二世
云。是岁，东安国亦入献，言子姓相承十世云。东安或
曰小国，曰喝汗，在那密水之阳，东距河二百里许，西
南至大安四百里，治喝汗城，亦曰斤。大城二十，小
堡百。〈字，字典不载。〉
按《大唐西域记》，喝捍国，“此言东安国，周千馀里，土宜
风俗同飒秣建国。从此国西四百馀里，至捕喝国。
捕喝国，此言中安国，周千六七百里，东西长，南北狭，
土宜风俗同飒秣建国。西四百馀里至伐地国。
伐地国，此言西安国，周四百馀里，土宜风俗同飒秣
建国。从此西南五百馀里，至货利习弥伽国。”

贞观十二年十一月。安国遣使贡方物。

按：《唐书》本纪、列传俱不载。按《册府元龟》云云。

### 高宗显庆 年以安国王为安息州刺史东安王为木鹿州刺史

按《唐书高宗本纪》不载。按《西域传》，“显庆时，以阿滥
为安息州，即以其王昭武杀为刺史。”斤为《木鹿州》。
以其王昭武《闭息》为刺史。